NaiveNeuron/SloPal huggingface dataset:
T. Cabaj, podpredseda NR SR: (2009-10-22):
Budeme pokračovať prvým čítaním o návrhu poslankýň Národnej rady Slovenskej republiky Tatiany Rosovej a Jarmily Tkáčovej (pani poslankyňa Tkáčová je tu) na vydanie zákona, ktorým sa mení a dopĺňa zákon č. 139/2002 Z. z. o rybárstve v znení neskorších predpisov . Návrh zákona máme pod tlačou 1238, návrh na jeho pridelenie na prerokovanie výborom je v rozhodnutí číslo 1260. Dávam slovo pani poslankyni Tkáčovej, aby aj za svoju kolegyňu tento návrh uviedla.
Zvolenská, Zuzana, ministerka zdravotníctva SR (2012-07-25):
Vážená pani predsedajúca, panie poslankyne, páni poslanci, účelom predloženého vládneho návrhu zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov, je prebratie Smernice Európskeho parlamentu a Rady z 15. decembra 2010, ktorou, pokiaľ ide o dohľad nad liekmi, sa mení a dopĺňa smernica z roku 2001. Fúú, rozhodne mi to prospelo, ďakujem. Už som to potrebovala, sa trošku prebehnúť. (Smiech v sále.) Predmetom návrhu zákona je upraviť nový spôsob... (Prerušenie vystúpenia predsedajúcou.)
J. Kovarčík, poslanec: (2007-03-22):
Dajte, prosím, hlasovať.
Hrnčiar, Andrej, podpredseda NR SR (2017-11-30):
Ďakujem. Takže sme tento bod ukončili, vyhlasujem tento bod programu za skončený. Vyhlasujem dvojminútovú prestávku a budeme pokračovať ďalej v rokovaní. (Prestávka.) (Po prestávke.)
B. Bugár, podpredseda NR SR: (2004-12-01):
Teraz preruším rokovanie o tomto bode programu, budeme pokračovať o 14.00 hodine s tým, že ešte pani spravodajkyňa vystúpi k rozprave, a potom budeme pokračovať ďalšími bodmi, tak ako to máme v programe, najskôr bodom č. 19, ktorým je novela rokovacieho poriadku, vrátená pánom prezidentom na opätovné prerokovanie Národnou radou, a potom bodmi č. 20, č. 24 a ďalšími. Takže budeme pokračovať o 14.00 hodine. Pán poslanec Miššík, predtým pán poslanec Hort sa hlásia.
Kollár, Boris, predseda NR SR (2022-10-05):
Prosím, prezentujme sa a hlasujme. (Reakcia spravodajkyne: „Za Katar.“ ) (Hlasovanie.) Prítomných 132 poslancov, za 130, 2 sa zdržali. Konštatujem, že Národná rada schválila návrh uznesenia. Pokračujeme v hlasovaní o bode 133 programu. Je to prvé čítanie o návrhu skupiny poslancov na vydanie zákona, ktorým sa dopĺňa zákon č. 514/2003 Z. z. o zodpovednosti za škodu spôsobenú pri výkone verejnej moci, tlač 1047. Spravodajcom je člen ústavnoprávneho výboru poslanec Lukáš Kyselica. Prosím ho, aby uviedol hlasovanie. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 514/2003 Z. z. o zodpovednosti za škodu spôsobenú pri výkone verejnej moci a o zmene niektorých zákonov v znení neskorších predpisov , tlač 1047.)
Paška, Pavol, predseda NR SR (2014-11-10):
Pán poslanec Novotný.
Suja, Miroslav, poslanec NR SR (2020-04-24):
Opozdene, ale predsa zareagoval aj najväčší udavač na Slovensku, gratulujem mu. Skúsim ťa, Miňo, poprosiť, skús napísať nejaký zmysluplný prejav, keď už to nevedia v ich vlastnej strane, Jožkovi Pročkovi, nech môže zaujať niečím iným ako týmito slabými vystúpeniami, cirkusovými, čo by, hanbil by sa za ne aj v cirkuse. (Reakcia z pléna.) Takže ďakujem (reakcia predsedajúceho: „Poprosím.“ ), Miňo, za tvoje vystúpenie a poprosím ťa, keby si aj energiu trošku venoval aj Jožkovi, lebo, chudák, nevie sa zaradiť a nevie, ako by zaujal. (Reakcia predsedajúceho: „Poprosím.“ ) Ďakujem.
Bugár, Béla, podpredseda NR SR (2018-09-20):
Vyhlasujem rozpravu o tomto bode programu za skončenú. Pán spravodajca, chcete zaujať stanovisko k rozprave? Predpokladám, že pán navrhovateľ už nie. Ďakujem. Prerušujem rokovanie o tomto bode. Teraz pristúpime k rokovaniu o bodoch 58 a 59 schváleného programu, ku ktorým bude zlúčená rozprava. Najprv je to prvé čítanie o návrhu poslancov Martina Klusa a Milana Laurenčíka na vydanie ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov (tlač 1057). Pán poslanec Klus, nech sa páči, ako navrhovateľ, máte slovo.
B. Sániová, poslankyňa: (2008-12-05):
Určite si mnohí kolegovia spomínajú, že na Slovensku boli tri úmrtia mladých tínedžerov, ktorí brali antikoncepciu a fajčili. V týchto troch prípadoch boli obvinení lekári za zanedbanie starostlivosti. Ani jeden novinár, ani v jedných médiách neboli odsúdení rodičia za to, že takto vychovali deti a nezabránili tomu, aby fajčili. Myslím si, že tam treba začať hľadať cestu, ako zabrániť týmto mladistvým. Zoberte si, v piatok večer u nás v Martine nenájdete jednu krčmu, kde by nesedeli mladí a nefajčili. Nenájdete jedno voľné miesto, aby ste si vy mohli sadnúť s nejakou návštevou. Takže problém vidím vo výchove, tak, ako tu už kolega predo mnou hovoril, vo výchove v domácnostiach, u rodičov a, samozrejme, aj prezentáciu v médiách. Tak ako som povedala, neobvinili za úmrtie troch dievčat rodičov, ktorí ich takto vychovali a nebránili týmto situáciám, ale obvinili lekárov. Toľko na vysvetlenie. Ďakujem.
Fronc, Martin, poslanec NR SR (2010-12-09):
Ďakujem pekne, pán predsedajúci. Chcel by som uviesť interpeláciu na pána ministra Jurzycu. Týka sa veci, ktorá je ešte z minulosti, novelou vysokoškolského zákona č. 131/2002, ktorú urobil vtedajší minister školstva pán Mikolaj, boli do zákona zavedené časti, ktoré skupina poslancov podala na Ústavný súd ako články, ktoré sú v rozpore s Ústavou Slovenskej republiky. Ústavný súd musím povedať, že po veľmi dlhom čase, ale predsa 26. mája tohto roku rozhodol, že menované články sú v rozpore s ústavou a ja sa chcem na vás, pán minister, obrátiť v súvislosti najmä s tým, že pozastavil v § 89 odsek, ktorý sa týka vytvorenia dvoch skupín študentov externého štúdia, ktorí jedni platia a druhí neplatia. Dedičstvom tohto zákona je aj to, že následne nebude žiadnym spôsobom upravované vyberanie poplatkov pre externých študentov. Preto, pán minister, sa na vás obraciam so žiadosťou o informáciu, akým spôsobom chcete toto dedičstvo riešiť, teda riešiť vyberanie poplatkov u externých študentov. Ďakujem pekne.
Pellegrini, Peter, predseda NR SR (2015-10-01):
Prezentujme sa a hlasujme o pozmeňujúcom návrhu č. 3 pána poslanca Novotného. (Hlasovanie.) Prítomných 136 poslancov, za hlasovalo 51, proti bolo 70, zdržalo sa 15 poslancov. Ani tento návrh sme neschválili.
Kotleba, Marian, poslanec NR SR (2020-09-22):
Pán podpredseda, ja to mám nasadené. (Rečník sa obrátil k predsedajúcemu.) Keď mi to padne, čo s tým mám spraviť?
Figeľ, Ján, podpredseda NR SR (2013-06-19):
Ďakujem pekne za zaujímavý záver tohto dopoludnia. Týmto vyhlasujem rozpravu za skončenú. Celý bod bude pokračovať po hlasovaní, ku ktorému vyhlasujem krátku prestávku na prípravu. Ďakujem pekne. (Krátka prestávka.) (Po prestávke.)
Laurenčík, Milan, podpredseda NR SR (2020-07-15):
Pán poslanec, chcete reagovať na faktické? Nech sa páči.
Kaník, Ľudovít, poslanec NR SR (2014-06-04):
Určite by som súhlasil s tým, aj súhlasím s tým, že bolo by veľmi zlé, keby Súdna rada rozhodovala o kolegoch sudcoch. Veď vlastne to bol motív, prečo sme sa tak intenzívne zapojili do tých diskusií, ktoré viedli k prepracovaniu toho systému na iný systém. Je Súdna rada. Zasa vylúčiť ju vôbec z toho procesu, tiež sa mi nezdalo najlepšie, pretože výhrady voči rozhodovaniu len NBÚ boli a sú. A majú svoje argumenty. Sú, uznávam, aj pre to. Ale existujú minimálne rovnako závažné argumenty aj proti tomu. Takže rozdeliť to do viacerých stupňov bolo asi to najlepšie. A súhlasím s tým, že treba čo najpresnejšie určiť ten postup a spôsob, ako tie zistené skutočnosti sa budú preverovať a verifikovať, pretože naozaj mnohokrát môže sa jednať o neoveriteľné, ťažko overiteľné veci. A preto s tým pozmeňujúcim návrhom, ktorý si, Dano, spomínal, ešte vystúpim. Jeden návrh som predložil, kde veľmi spresňujeme a zacieľujeme tie previerky na konkrétne citlivé otázky, ktoré sú pre prácu sudcu dôležité. A s tými ďalšími ešte v rámci ústnej rozpravy vystúpim. Budú znamenať, že ten sudca bude mať možnosť obrany, keď bude tu existovať tvrdenie proti tvrdeniu, a naozaj bude môcť požiadať tak, ako je to uvedené v zákone o ochrane utajovaných skutočností, aby bol podrobený vyhodnoteniu na detektore lži. Takže verím, že to výrazne pomôže. A ďakujem aj za to, že si upozornil na práve túto oblasť a na to, že máme venovať pozornosť aj tejto oblasti.
P. Paška, predseda NR SR: (2008-11-28):
Sme v treťom čítaní . Otváram rozpravu v treťom čítaní. Pýtam sa, či chce niekto využiť možnosť a prihlásiť sa. Nie. Vyhlasujem rozpravu za skončenú. Budeme hlasovať.
Šeliga, Juraj, podpredseda NR SR (2020-09-22):
Ďakujem pekne. Pán poslanec Dostál bol jediný písomne prihlásený do rozpravy. Tak teraz otváram možnosť prihlásiť sa do rozpravy ústne. Všetci, aby sa niekto necítil ukrátený. Ďakujem pekne. Takže traja páni poslanci. Pán poslanec Blaha, nech sa páči.
P. Hrušovský, podpredseda NR SR: (2002-02-13):
G. Krajči, poslanec: Vážený pán predsedajúci, panie poslankyne, páni poslanci, pán minister. Dovoľte mi niekoľko poznámok k zákonu o integrovanom záchrannom systéme. Tento dlho očakávaný zákon sa už dlhodobo pripravuje. Z toho, čo povedali moji predrečníci, vyplýva, že tento zákon by sa dal aj upraviť tak, aby sme ho mohli prijať. Žiaľbohu, technickolegislatívne nedostatky, ktoré vymenoval pán Tuchyňa, sú takého vážneho charakteru, že si nedovolím trúfnuť povedať či zákon v tej podobe, keby sme ho prijali, by bol realizovateľný v praxi. A jednoducho zase mrhať čas tým, aby sme vytvárali určité štruktúry a míňali finančné zdroje bez toho, aby to nefungovalo, považujem za hazard, ktorý by sme si dovoliť nemali. Z hľadiska toho sa musím naozaj prikloniť k tomu, že nie sú vyriešené základné veci týkajúce sa koordinácie záchranných činností. Návrh pána Vavríka o vytvorenie koordinačných stredísk spoločných s už existujúcimi základnými prvkami záchranného systému do značnej miery zlacňuje tento projekt, a preto je rozumný tento návrh. Ale čo sa týka súčinnosti predovšetkým koordinačných stredísk krajských úradov s Armádou Slovenskej republiky a ozbrojenými silami Slovenskej republiky, je tu skutočne rad nedostatkov, pretože tento zákon predbehol balíček zákonov týkajúcich sa ministerstva obrany, ktorý rieši postavenie Armády Slovenskej republiky ozbrojených síl a nepremietol sa do tohto zákona. Čiže logicky by bolo, aby boli prv prijaté v druhom čítaní zákony týkajúce sa ozbrojených síl Armády Slovenskej republiky a až za tým, aby bol prerokovaný tento zákon o integrovanom záchrannom systéme, kde by bola súčinnosť armády a týchto koordinačných stredísk presne vyšpecifikovaná, aby nedochádzalo k takým absurdnostiam, ktoré tu spomenul napríklad pán Tuchyňa, že krajský úrad bude sankcionovať Armádu Slovenskej republiky finančnou pokutou. Preto nebudem ďalej rozvíjať ďalšie návrhy a pozmeňujúce návrhy, ktoré boli. Len naozaj by som chcel ešte pri § 9 ostatné záchranné zložky podporiť vystúpenie pána Jasovského a tieto ostatné záchranné zložky ešte rozšíriť o leteckú záchrannú službu, vodnú záchrannú službu a prípadne aj časť záchranárov kynológov, ktorí sú používaní predovšetkým pri zemetraseniach a lavínach, ktorí by tiež boli zahrnutí do tých ostatných zložiek záchranného systému. Keďže považujem tieto legislatívnotechnické nedostatky za veľmi vážne, pripájam sa k návrhu pána Tuchyňu a navrhujem podľa § 29 zákona č. 350/1996 Z. z. prerušiť prerokovanie tohto zákona až do vyriešenia týchto súvislostí. Ďakujem za pozornosť.
Laurenčík, Milan, podpredseda NR SR (2021-05-28):
Ďakujem pekne, pani poslankyňa. Na vaše vystúpenie evidujem päť faktických poznámok. Uzatváram možnosť prihlásiť sa s faktickou poznámkou. Ešte predtým však, kolegyne a kolegovia, dovoľte, aby som v mene štyroch poslaneckých klubov, za hnutie OĽANO, SME RODINA, ZA ĽUDÍ a SaS... (Krátka pauza.) Vyhlasujem dvojminútovú prestávku. (Krátka pauza.) Dneska rokujeme bez prestávky, takže dve minúty prestávka teraz. (Dvojminútová prestávka.) (Po prestávke.)
Laššáková, Jana, podpredsedníčka NR SR (2013-02-12):
Pán spravodajca, čítate ku skrátenému legislatívnemu konaniu? Dostala som informáciu, že, takže vás poprosím, iné papiere si zoberte. (Krátka pauza.) Takže nech sa páči znova.
P. Paška, predseda NR SR: (2008-02-05):
Takže budeme teraz pokračovať v rokovaní. A poprosím vás, aby ste zaujali miesto v rokovacej sále. Vážené pani poslankyne, páni poslanci... Aha, ešte pán predseda výboru pre zdravotníctvo pán MUDr. Novotný, nech sa páči.
Laššáková, Jana, podpredsedníčka NR SR (2015-05-22):
Ďakujem pekne, pani podpredsedníčka, zaujmite miesto určené pre navrhovateľov. Aj v tomto prípade je spravodajcom pán poslanec Jozef Mihál, ktorého určil navrhnutý gestorský výbor pre sociálne veci, nech sa páči, máte slovo.
Glváč, Martin, podpredseda NR SR (2016-10-14):
Ďakujem. S faktickými poznámkami nikto. Ukončujem možnosť sa prihlásiť s faktickými poznámkami... Prosím? Pán poslanec. Vyhlasujem všeo..., aha, do rozpravy sa prihlásil pán minister, nech sa páči.
Luščíková, Darina, poslankyňa NR SR (2024-10-02):
(Povedané súbežne s predsedajúcim.) Môžte reagovať po mojej rozprave. Ďakujem.
Kamenický, Ladislav, poslanec NR SR (2020-04-29):
Ďakujem pekne. Na jednej; ja sa vyjadrím len k zopár veciam. Čo sa týka, ja som rád napríklad, že médiá samotné odmietli tých desať, tú ponuku desiatich miliónov na tú investigatívu, lebo pochopili, že takto sa to nerobí. A takisto čo sa týka tých, to, čo hovorí pán Šefčík. Ja si nemyslím, ja si nemyslím, že ak niekomu dáte, predstavte si, niekto nechcel ísť voliť a vy mu poviete, ale budeš mať zľavu na všetky služby, ktoré ti poskytneme. No tak ho donútite ísť voliť, lebo aj on chce mať zľavu. To je kupovanie si nejakého názoru. Ja si nemyslím, že je to dobrá cesta, ako to robiť. Robte propagandu, nech idú voliť, robte si rôzne mítingy, kde vyzývate ľudí voliť, ale nekupujte si ich za zľavy. To považujem za veľmi škodlivé. Pán Kašper, čo sa týka deficitov. Porovnanie deficitov, ja som ich neporovnával, lebo to sa nedá porovnať, a ja som takisto tu už niekoľkokrát povedal, že ak vznikne nejaký deficit z dôvodu korony, ja to plne chápem, ale treba takisto sa zaoberať tým, že vláda by po skončení korony mala urobiť odpočet, koľko stála korona, na čo všetko sa tie peniaze vynaložili a čo, aký deficit je v dôsledku vašich opatrení, to znamená tých štandardných, nie, ktoré súvisia s koronou. Ďakujem pekne.
Paška, Pavol, predseda NR SR (2012-08-10):
Otváram rozpravu v treťom čítaní . Nikto nemá záujem sa prihlásiť. Vyhlasujem rozpravu v treťom čítaní za skončenú a budeme hlasovať, pán spravodajca.
P. Paška, predseda NR SR: (2007-10-23):
(Hlasovanie.) 139 prítomných, 118 za, 16 proti, 3 sa zdržali, 2 nehlasovali. Konštatujem, že sme postúpili návrh zákona do tretieho čítania . Otváram rozpravu v rámci tretieho čítania. Pýtam sa, či sa chce prihlásiť niekto do rozpravy? Mám, pani poslankyňa a páni poslanci, považovať toto za prihlásenie do rozpravy v treťom čítaní? Končím možnosť prihlásiť sa do rozpravy v treťom čítaní. Pani poslankyňa, nech sa páči.
Hrušovský, Pavol, podpredseda NR SR (2010-12-10):
Hlasujeme, páni poslanci, o návrhu uznesenia k záverečnému rozpočtu Exportno-importnej banky. (Hlasovanie.) 132 prítomných, 76 za návrh, 54 sa zdržalo, 2 nehlasovali. Národná rada návrh uznesenia schválila. Teraz vás poprosím, pán poslanec, aby ste predložili návrh uznesenia k návrhu záverečného účtu verejnej správy Slovenskej republiky za rok 2009 – aktualizácia podľa finálnych údajov vykázaných v metodike ESA 95 (tlač 173).
Mičovský, Ján, poslanec NR SR (2012-05-15):
Pán Procházka, chcem povedať iba jedno slovo: Ďakujem.
Šimečka, Michal, podpredseda NR SR (2024-01-09):
Ďakujem veľmi pekne. Ako ďalší vystúpi v rozprave pán poslanec Bužo. Prosím, máte slovo.
M. Číž, podpredseda NR SR: (2008-12-02):
Pánovi Bugárovi nemôžem odpovedať, lebo psychicky ho to moje vystúpenie pravdepodobne tak frustrovalo, že musel opustiť sálu. (Hlas z pléna.) Telefonuje? Fantastické. No, takže, vážení kolegovia, iba pár informácií. Pán Szigeti, vy ste sami konštatovali, že tento návrh zákona je vyvolaný situáciou, ktorá vznikla. A tú situáciu vnímame rozdielne, tak som si dovolil zaujať stanovisko za seba. Chcem povedať iba jednu vetu, čo ste paradoxne povedali vy, takže budeme si to musieť niekedy v budúcnosti vysvetliť. Naozaj som presvedčený, že pri realizácii vlastných práv, máte ich, keď ja si ich realizujem, tak je mojou povinnosťou prihliadanie na práva iných. V tom je podľa mňa problém, to je elementárny základ slobody. Je logické, že ak existujú  menšinové práva, a ja by som mal mať pravdepodobne v 21. storočí k nim nejakú mieru empatie, rozhodne mám právo očakávať, že aj ten, kto chce realizovať tie práva, bude rešpektovať moje, teda väčšinové, myslím si, to prostredie, v ktorom sa tieto dve úvahy realizujú veľmi dobre definované európskym existujúcim právom, Rámcovým dohovorom o ochrane menšín, o ochrane menšinových jazykov, sú tam aj napr. všeobecné charty, ktoré sa dotýkajú občianskeho princípu, teda občianskych slobôd ako takých. V týchto intenciách predsa fungovať môžeme bez problémov a riešiť problémy. Naozaj, pán kolega Miklós, ďakujem pekne za tú faktickú poznámku, ma nefrustruje Piarg, ale keby som bol v tej Potkanovej, tak ma to trošku frustruje, pravdepodobne nájsť to riešenie. Tie frustrácie, samozrejme, sú u rôznych skupín obyvateľstva. Ale ja registrujem v slovenskom obyvateľstve, takisto ako vy reprezentujete maďarské obyvateľstvo ich pocitmi, aj to slovenské obyvateľstvo má svoje pocity. A pravdepodobne sa to dá vyriešiť vtedy, keď budeme  o tých pocitoch rozprávať, registrovať ich  a podľa toho sa aj správať. Myslím si, že   vyriešiť takýto problém intelektuálne tak vaša reprezentácia... (Vystúpenie prerušené časomierou.)
R. Kaliňák, poslanec: (2004-03-04):
A rovnako tak musíme urobiť zásadný rozdiel medzi imunitou v rámci trestného práva a v rámci priestupkového zákona. To je otázka, o ktorej sme vždy boli ochotní sa baviť, ale toto je trochu iná téma. Takže len toľko k tým hlasovaniam a ochrane v rámci ústavy.
Jurinová, Erika, podpredsedníčka NR SR (2015-03-19):
Nech sa páči, do rozpravy posledná prihlásená rečníčka pani poslankyňa Mezenská.
Hlina, Alojz, poslanec NR SR (2015-12-01):
Ďakujem veľmi pekne. Ja sa niektorým aspektom budem venovať v mojom vystúpení. Teraz len v krátkosti sa vyjadrím k tomu, čo kolega spomínal. Je to tá procesnosť celého. Áno je to taká zvláštna taktika. Nuž kto by už len bol proti tomu však, keď teda je tu atmosféra takej hystérie, že proste tak kto už by si len dovolil zahlasovať proti tomu a nechcel by chrániť biedny ľud tejto krajiny? Mne tá hystéria vadí, vadí mi aj z tohto pohľadu, ale ja čítam takú zaujímavú knižku, kde riešili v Amerike taký spor, že keď bol ten hurikán Katrina, tak sa objavila voda, ktorá bola tisícnásobne predražená. A potom to niekto riešil cez nejaký paragraf s tým, že teda to je zneužívanie situácie. A potom sa objavili nejakí liberálni ekonómovia, ktorí povedali, však to je v poriadku, však to je trh. že trh vytvoril ten priestor, že je možné predať tisícnásobne predraženú vodu. A teraz sa bojím, že táto hystéria poslúži tuná kolegom aj na niečo iné, teda pozamestnávajú všetkých kamarátov ktorí ešte nie sú policajti, Široký popostavuje všetky ploty, ktoré ešte nestoja, a nikto sa vlastne na nič nebude pýtať, lebo sa nepýtaj, proste tá otázka je politicky nekorektná, je politicky nekorektné zahlasovať proti niečomu tak úžasnému, ako je ochrana našich občanov, bude politicky nekorektné sa pýtať na cenu plotu, ak ho bude Široký stavať, proste v tej hystérii sa utopí akýkoľvek hlások, ktorý by si dovolil byť v daný moment kritický s tým, že či naozaj je to tak. Ma mrzí naozaj tá procesnosť celého postupu, však o tom skúsim v mojom vystúpení hovoriť.
Kollár, Boris, predseda NR SR (2021-12-14):
Prosím, prezentujme sa a hlasujme. (Hlasovanie.) Prítomných 147 poslancov, za 53, proti 6, zdržalo sa 87, nehlasoval 1. Ani tento návrh sme neschválili.
Glváč, Martin, podpredseda NR SR (2018-11-27):
Ďalší v rozprave, pán poslanec Bernaťák, nech sa páči.
Danko, Andrej, predseda NR SR (2016-09-13):
Skúste aj vy reagovať na pána poslanca.
Hort, Milan, podpredseda NR SR (2010-09-08):
Ďakujem. Faktické poznámky na vystúpenie pani poslankyne Magdy Vášáryovej nie sú, ona bola jediná prihlásená do rozpravy, preto vyhlasujem rozpravu za skončenú. Pán minister, chcete sa v záverečnom slove vyjadriť? Nie. Pán spravodajca taktiež nie. Prerušujem rokovanie o tomto bode programu. Ďakujem aj pánovi ministrovi aj pánovi spravodajcovi. Hlasovať budeme o 11.00 hodine. A teraz pristúpime k prvému čítaniu o vládnom návrhu zákona o poskytovaní dotácií v pôsobnosti Ministerstva obrany Slovenskej republiky . Máte to ako tlač 60 a návrh na pridelenie v rozhodnutí č. 43. Prosím teraz ministra obrany Ľubomíra Galka, aby vládny návrh zákona uviedol. Pán minister, nech sa páči.
Podmanický, Ján, poslanec NR SR (2022-02-25):
Ďakujem pekne za slovo. Vážený pán poslanec, ja chcem poďakovať za ten pozmeňujúci návrh a rovnako ako ty chcem vyzvať kolegov z vládnej koalície, aby si dobre zvážili, či nepodporia tento pozmeňujúci návrh, nakoľko je rozumný, racionálny a správny. Nikto z nás nemá problém s tým, naopak, všetci cítime povinnosť, že treba ľuďom, ktorí sú v núdzi, pomôcť a treba všetko pre to urobiť, aby sme sa na tomto rýchlo dohodli a aby sme vyslali aj jednoznačný signál, že slovenský parlament sa v tomto zhodol. Nekazme to, prosím vás, zavádzaním cenzúry. To sú vážne inštitúty, viete, na ktoré treba aj trocha času, na ktoré treba aj trocha porozmýšľať, treba urobiť aj nejaké odborné debaty. Takéto zrýchlené zavádzanie cenzúry, to je strašne nebezpečná vec. Vážení kolegovia z vládnej koalície, ktorí troška viete, o čom hovorím, hovorím o základných právach a slobodách, ktoré máme v ústave. S tým sa nenarába v skrátenom legislatívnom konaní. Ja chcem naozaj poprosiť, zvážte to, aby sme neurobili niečo, že tu zavedieme inštitút cenzúry. Ja viem, že sa nám nepáčia všetky názory. Ani mne sa nepáčia, ale to vždy bolo aj to vždy bude, ale ľudstvo predsa dospelo v určitom štádiu k názoru, že sloboda prejavu je viac ako cenzúra. Spomeňme si na slová Winstona Churchilla, povedal: Pane, hlboko s vami nesúhlasím, ale urobím všetko pre to, aby ste mohli povedať svoj názor. A zas nepodceňujme tých ľudí natoľko, že oni nevedia si vyhodnotiť, ktorý názor je hlúpy, ktorý je správny. A zas nemôžeme všetci rovnako myslieť, veď to nemôžeme od ľudí chcieť. Veď v tom je tá spoločnosť aj pekná, že je pestrá, že zaznievajú aj rôzne názory. Skôr sa učme počúvať. A keď sa budeme učiť počúvať, potom môžu zaznievať aj iné názory a budeme mať harmóniu v spoločnosti. Takže, kolegovia, prosím vás, schváľte ten pozmeňujúci návrh pána poslanca Suska.
Osuský, Peter, poslanec NR SR (2013-07-01):
Ďakujem pekne, pani predsedajúca. Kolega Sulík v podstate naznačil celkom férovo obidva aspekty týchto lístkov. A podobne ako kolegyňa Horváthová naznačil, že by sme sa mohli v druhom čítaní nad vecou zamyslieť. Môj rezort, v ktorom naďalej, aj keď ja som dnes poslancom, pracuje manželka, t. j. dermatovenerológia, bol uznaný i zákonodarcom za taký, kde občan môže sám rozhodnúť o tom, že asi by mal ísť k dermatológovi. A teraz je len, samozrejme, otázka: Kde? I priemerný občan dokáže posúdiť, že ak mu praská v kolene a ledva došľapuje, tak by asi nemusel ísť za gynekológom, ba dokonca ani za praktikom, ale mohol by ísť asi za ortopédom. A ak moja dcéra, ktorá mala zaľahnuté v uchu, potrebovala na to, aby išla k otorinolaryngológovi, výmenný lístok, tak sa skutočne domnievam, že i priemerne zdravotnícky nevzdelaný občan by dokázal posúdiť, že ak mu štiepa v uchu a ak má zaľahnuté, tiež nepôjde ani k psychiatrovi, ani k oftalmológovi. Takže je veľmi dobré skúsiť nájsť akési riešenie i pre iné odbory, pretože niektoré odbory sú logicky vyňaté z povinnosti týchto lístkov. A pri prudkom gynekologickom krvácaní je celkom rozumné, že aj jednoduchšia žena pochopí, že asi pôjde ku gynekológovi a nebude obťažovať neurológa. Takže dajme istú slobodu uvažujúcim ľuďom s tým, že ich nebudeme pri takých prípadoch, ako som uviedol, šikanovať potrebou nejakých lístkov. Niektoré z nich pritom zohľadnil už zákonodarca. Skúsime dať tým ľuďom zhodou okolností podobne ako v „evidenčnom“ zákone, ktorý som predkladal, opciu, ísť si nechať poradiť od múdreho všeobecného lekára.
Pfundtner, Edita, poslankyňa NR SR (2015-01-29):
Ďakujem veľmi pekne. Ak to bude rovnaká odpoveď, než ktorá odznela pri tej mojej prvej otázke, tak netrvám na tom, akurát by som si rada využila možno ďalšie tie dve minútky na to, aby som mohla položiť ďalšiu otázku, ale neviem, či ešte bude na to priestor.
Petrák, Ľubomír, poslanec NR SR (2019-04-02):
Ďakujem pekne za slovo. Vážená pani predsedajúca, vážená pani ministerka, ctené kolegyne, kolegovia, aj vážení hostia na balkóne, dovoľte, aby som podal spravodajskú informáciu k prerokovanému vládnemu návrhu zákona. Výbor Národnej rady pre vzdelávanie, vedu, mládež a šport ako gestorský výbor podáva túto spoločnú správu o prerokovaní výsledkov vládneho návrhu zákona. Národná rada Slovenskej republiky uznesením z 30. januára 2019 pod číslom 1588 sa uzniesla prerokovať vládny návrh zákona o pedagogických zamestnancoch a odborných zamestnancoch a o zmene a doplnení niektorých zákonov, tlač 1262, v druhom čítaní a prideliť ho týmto výborom: ústavnoprávnemu výboru, výboru pre financie a rozpočet, výboru pre sociálne veci a výboru pre vzdelávanie, vedu, mládež a šport. Ako gestorský určila výbor pre vzdelávanie, vedu, mládež a šport a určila lehoty na prerokovanie tohto návrhu zákona. Výbory prerokovali návrh zákona v lehote určenej uznesením Národnej rady a iné výbory o návrhu zákona nerokovali. Gestorský výbor konštatuje, že do začatia rokovania o vládnom návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku. V IV. časti spoločnej správy sa celkom nachádza 
69 pozmeňujúcich návrhov. V tejto chvíli musím povedať, že mnohé sú legislatívno-technického charakteru a významná časť z nich reflektuje požiadavky pedagogickej verejnosti, predovšetkým Odborového zväzu školstva a vedy, ktoré sme sa všetky snažili zapracovať do návrhu tohto zákona. Gestorský výbor odporúča Národnej rade hlasovať o zmenách a doplnkoch uvedených v IV. časti spoločnej správy pod bodmi 1 až 69 spoločne a odporúča ich schváliť. Gestorský výbor na základe stanovísk výborov odporúča Národnej rade vládny návrh zákona o pedagogických zamestnancoch a odborných zamestnancoch a o zmene a doplnení niektorých zákonov schváliť v znení pozmeňujúcich a doplňujúcich návrhov uvedených v tejto správe. Spoločná správa výborov o výsledku prerokovania vládneho návrhu zákona bola schválená uznesením výboru pre vzdelávanie, vedu, mládež a šport 26. marca 2019 pod číslom 214. Týmto uznesením ma výbor zároveň poveril, aby som na schôdzi Národnej rady informoval o výsledku rokovania výborov, stanovisku a návrhu gestorského výboru a predkladal návrhy podľa príslušných ustanovení rokovacieho poriadku. Pani predsedajúca, skončil som. Prosím, otvorte rozpravu.
Grendel, Gábor, podpredseda NR SR (2022-12-06):
S reakciou na faktické poznámky je prihlásený pán poslanec Baránik.
Marcinková, Vladimíra, poslankyňa NR SR (2020-05-14):
Pán predseda, dajte, prosím, hlasovať o tom, že Národná rada berie na vedomie správu o činnosti verejného ochranu práv za rok 2019.
Jurinová, Erika, podpredsedníčka NR SR (2013-12-06):
Ďakujem. S reakciou na faktické poznámky pán poslanec Švejna.
Žiga, Peter, podpredseda NR SR (2024-01-08):
Pán poslanec Vašečka.
Grendel, Gábor, podpredseda NR SR (2022-03-16):
Otváram rozpravu, do ktorej som nedostal žiadnu písomnú prihlášku. Pýtam sa, či má niekto záujem prihlásiť sa do rozpravy ústne. Ako jediná pani poslankyňa Jana Bittó Cigániková. Ale ešte pred vami sa prihlásila do rozpravy pani navrhovateľka. Takže nech sa páči, pani poslankyňa Horváthová.
Pellegrini, Peter, predseda NR SR (2023-12-19):
Dám, samozrejme, o tomto vašom návrhu kľudne hlasovať, len pripomínam, že to nie je prvýkrát, kedy sa takáto situácia v rokovaní Národnej rady udiala, a máme nález Ústavného súdu, že Národná rada hlasovaním prijíma konečné rozhodnutia. V tomto prípade Národná rada väčšinou poslancov Národnej rady rozhodla, že bude postupovať tak, ako postupovať bude. Takže v tomto prípade, žiaľ (potlesk), môžte hovoriť, čo chcete a na to je aj nález Ústavného súdu, pán Dostál, to by ste si ho mohli tiež naštudovať, keď ste taký expert. Ešte faktické poznámky. Pani poslankyňa Remišová.
Paška, Pavol, predseda NR SR (2014-01-31):
Dávam teraz možnosť prihlásiť sa do rozpravy ústne. Končím možnosť prihlásiť sa. Pán poslanec Kuffa ako jediný, nech sa páči.
Blanár, Juraj, podpredseda NR SR (2022-05-24):
Ďakujem. Keďže pán poslanec Vetrák, ktorý teraz má vystúpiť, ma informoval, že má vystúpenie na dlhšie vrátane pozmeňujúceho návrhu, ktorý chce prečítať, preto prerušujem rokovanie o tomto bode a vyhlasujem prestávku do 11.05 h, kedy by sme mali pokračovať hlasovaním. Ďakujem. (Prestávka.)
Šedivcová, Viera, poslankyňa NR SR (2013-06-20):
Vážená pani predsedajúca, vážené panie poslankyne, vážení páni poslanci, vážený pán minister, dovoľte mi, aby som podľa § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady vystúpila ako určený spravodajca v prvom čítaní k vládnemu návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov, a podala spravodajskú informáciu k návrhu zákona. Predseda Národnej rady Slovenskej republiky rozhodnutím č. 524 z 31. mája 2013 navrhol prideliť návrh zákona na jeho prerokovanie výborom a navrhol gestorský výbor vrátane lehôt na jeho prerokovanie. Súčasne predseda Národnej rady konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. Navrhovaná právna úprava je v súlade s Ústavou Slovenskej republiky, s medzinárodnými zmluvami a inými medzinárodnými dokumentmi, ktorými je Slovenská republika viazaná. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada po všeobecnej rozprave o podstate návrhu zákona uzniesla na tom, že podľa § 73 ods. 3, písm. c) rokovacieho poriadku Národnej rady Slovenskej republiky prerokuje predmetný návrh zákona v druhom čítaní. V súlade s § 74 ods. 1 zákona Národnej rady Slovenskej republiky o rokovacom poriadku Národnej rady a citovaným návrhom predsedu Národnej rady odporúčam Národnej rade Slovenskej republiky prideliť návrh zákona v druhom čítaní na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu a regionálny rozvoj a Výboru Národnej rady Slovenskej republiky pre sociálne veci. Za gestorský výbor navrhujem Výbor Národnej rady Slovenskej republiky pre sociálne veci, pričom odporúčam, aby výbory, ktorým bol návrh zákona pridelený, ho prerokovali v termíne do 28. augusta 2013 a v gestorskom výbore do 30. augusta 2013. Pani predsedajúca, skončila som svoju spravodajskú informáciu, prosím, otvorte rozpravu k návrhu zákona.
Suchánek, Alan, poslanec NR SR (2018-05-16):
Ďakujem. Štefan, ďakujem, že si vymenoval tie kompetencie, pretože to je veľmi dôležité vypočuť si ich. Ja osobne by som k tomu ešte vedel dodať, že napríklad ten zdravotnícky asistent nemôže dneska podať tabletku. To mi tam chýba, to si myslím, že to by sme tam mali doplniť. Pretože ak môže niektoré ďaleko väčšie, ďaleko dôležitejšie veci robiť, tú tabletku by asi mohol podať. Ale chcem ešte povedať jednu ďalšiu vec, len veľmi krátko sa vrátim k pani Cigánikovej. Ja som bol takisto pozvaný na tú spoločenskú udalosť. Ja som ju obetoval práve kvôli tomuto, aby som tu dneska mohol byť, aby som tu mohol počuť argumenty a prípadne aj sám svoje posunúť do pléna. A čo tam chcem povedať. Priemerný vek zdravotnej sestry v nemocnici je 50 rokov. Naše zdravotníctvo fičí na tých sestrách, ktoré vyšli zo stredných zdravotných škôl. Samozrejme, získavali prax, získavali ďalšie vzdelávanie, postgraduálne, špecializačné a tak ďalej a tak ďalej a dneska sú veľmi kompetentné. Ale prečo je ten priemerný vek 50 rokov? Pretože sa to nedopĺňa ďalej. Ďalej nám tam prestali prichádzať. Tam nie je pravda, že nejaké tie 20-, 30-, 40-ročné sú všetky v zahraničí. To nie je pravda. Ak niečo neurobíme, tak nebudú nám pribúdať pracovníci v zdravotníctve. Pracovníci, ktorí sa budú mať starať a budú nám chýbať, lebo nebude mať kto okiepiť tých ľudí. Nebude mať. A keď má niekto ísť študovať sedem rokov, tak si to mnohokrát rozmyslia, pretože tie mladé dievčatá, ony snívali kedysi, že bude pani učiteľka alebo zdravotná sestra. Pani učiteľka musela mať vysokú školu. Ak už dneska bude musieť mať aj zdravotná sestra vysokú školu alebo tá praktická sestra vysokú školu, a nie každý má na to podmienky, o tieto prídeme.
Glváč, Martin, podpredseda NR SR (2016-09-06):
Ďakujem veľmi pekne. Chce sa vyjadriť v rozprave spravodajca? Nie je tomu tak. Prerušujem rokovanie o tomto bode programu. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 442/2012 Z. z. o medzinárodnej pomoci a spolupráci pri správe daní v znení zákona č. 359/2015 Z. z. a ktorým sa mení a dopĺňa zákon č. 359/2015 Z. z. o automatickej výmene informácií o finančných účtoch na účely správy daní a o zmene a doplnení niektorých zákonov . Vládny návrh zákona má tlač 185, návrh na jeho pridelenie na prerokovanie výborom je v rozhodnutí č. 185. Nech sa páči, pán minister Kažimír, uveďte tento návrh zákona.
Jurinová, Erika, podpredsedníčka NR SR (2012-09-11):
Ďakujem pekne pánovi poslancovi. S faktickými poznámkami sa neprihlásil žiaden pán poslanec. Vzhľadom k tomu, že je 18.56 hodín, chcem sa spýtať pána poslanca, chcete vystúpiť, alebo na dlhšie ako štyri minúty? Tak týmto ukončujem dnešné rokovanie schôdze. Zajtra o 9.00 hodine teda začneme vystúpením pána poslanca Poliačika. Pekný večer. (Prerušenie rokovania o 18.56 hodine.)
Paška, Pavol, predseda NR SR (2014-11-08):
Pán poslanec Viskupič.
Vašečka, Richard, poslanec NR SR (2015-05-26):
Ďakujem za slovo, pani predsedajúca. Veľmi dobrý návrh zákona tiež podporujem. Rodina je naozaj základ po všetkých stránkach. Vidíme, že niektorí ľudia tunelujú firmy, podniky, rodinu, zvlášť vlastnú rodinu asi málokto bude tunelovať, naopak, viacerí budú sa snažiť o všestranný rozvoj ako ľudský, vzťahový, tak aj ekonomický a sociálny. Je to tiež vlastne také povzbudenie naozaj ľudí, aby boli aktívni, aby pracovali, aby sa postarali sami o seba, čo je normálna vlastnosť zdravého dospelého človeka. Ľudia nepotrebujú ani tak primárne nejaké balíčky, ktoré by sme im ako keby dávali zo štátneho a spoločného, ako skôr nechať im možno viac toho, čo sami vyprodukujú reálne svojou usilovnosťou na ďalší rozvoj ich práce, ich rodín. A potom nebudú závislí od štátu. A tu je možno kameň úrazu, že keď sa otvára nejaká proklamovaná fabrika, firma s nejakými stovkami pracovných miest, tak sa to oveľa lepšie dá marketingovo predať, lepšie sa vyníma v médiách prestrihanie nejakých pások, sľub, že prinesiem odtiaľ a tam a tam stovky pracovných miest, ako také tie akoby roztratené úplne normálne rodiny živnostníkov, ktorí tvoria takú tú chrbticu nášho hospodárstva. A mali by ju tvoriť. A bolo by dobré, aby sme ich v tom podporili. Takže ďakujem a plne to podporujem.
Danko, Andrej, podpredseda NR SR (2023-12-14):
Poslanec Sabo.
P. Hrušovský, predseda NR SR: (2003-09-18):
Teraz poprosím pána ministra Zajaca, aby odpovedal na otázku pána poslanca Hoptu. Pán minister Zajac. Pán minister, prosím, aby ste odpovedali na otázku pána poslanca Hoptu, ale chcem vás dopredu poprosiť, aby ste sa zdržali akýchkoľvek invektív na adresu nášho cteného parlamentného politického subjektu, pretože máme s tým skúsenosti. (Ruch a smiech v sále.) Ale chcem vám ešte prečítať otázku, ktorú vám položil pán poslanec Hopta: „Akým spôsobom,  za akých finančných podmienok a pod čiou gesciou bude v budúcom roku realizovaná kúpeľná liečba?“ Nech sa páči, pán minister.
Bugár, Béla, podpredseda NR SR (2018-09-20):
Ďakujem veľmi pekne. Prerušujem rokovanie o týchto dvoch bodoch, kde teda rozprava bola zlúčená. Pristúpime k poslednému zákonu, a to je zákon v prvom čítaní o návrhu poslancov Jany Cigánikovej, Renáty Kaščákovej, Jozefa Rajtára, Jany Kiššovej a Eugena Jurzycu na vydanie zákona, ktorým sa dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti (tlač 1116). Dávam teraz slovo pani poslankyni Cigánikovej, aby návrh zákona odôvodnila a zároveň uviedla. Nech sa páči. (Rokovanie o návrhu poslancov Národnej rady Slovenskej republiky Jany Cigánikovej, Renáty Kaščákovej, Jozefa Rajtára, Jany Kiššovej a Eugena Jurzycu na vydanie zákona, ktorým sa dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1116.)
Jurinová, Erika, podpredsedníčka NR SR (2013-03-22):
Ďakujem pekne, pán poslanec. Na vaše vystúpenie sú tri faktické poznámky. Uzatváram možnosť prihlásiť sa. Nech sa páči, pán poslanec Hlina.
Heger, Eduard, poslanec NR SR (2018-06-19):
Ďakujem pekne. Ja beriem ten argument, pán minister, ktorý hovoríte o programovom vyhlásení vlády a väčšinovej podpore. Je to, samozrejme, legitímny a to je to, čo ste nám tu predstavili v roku 2016 a teda opakovane teraz na jar. Ale zase vrátil by som sa trošku k tým číslam, keď hovoríte o 0,3 % deficitu, ktorý sa považuje za vyrovnaný rozpočet, alebo, respektíve, že to je zanedbateľné. Áno, z pohľadu veľkých čísel, to je zanedbateľné. Na druhej strane myslím si, že toto číslo vyjadruje veľkosť sociálneho balíčka, takže, ktorý prinesiete za rok, takže nie je to zase úplne až také zanedbateľné číslo. Ale chcel by som povedať, že je tu ešte iné číslo, na ktoré sa pozeráme. A my ako opozícia, myslím si, že jednak je našou úlohou na to poukazovať, ale nejde tu len o ten politický boj, ale aj o tú zodpovednosť práve k tej dlhodobej udržateľnosti, kde vidíme, že keď sa pozrieme na samotné štrukturálne saldo, ako je plánované, tak vidíme, že je deficitné plánované na rok 2019 a na rok 2020 vo výške mínus 1,1 – 0,9 a toto je to, kde treba priniesť prebytkové saldo na to, aby sme zabezpečili tú dlhodobú udržateľnosť a tam ten rozdiel už nie je zase taký zanedbateľný na to, aby sme dosiahli teda túto výšku štrukturálneho salda prebytkovú. A to bude, toto sú práve tie premrhané príležitosti, pretože naozaj, ak sa bavíme o tej dlhodobej udržateľnosti. Ale v každom prípade ďakujem aj za tie argumenty, ktoré zažívate vy na tej medzinárodnej pôde, je dobré počuť, ako sa na to pozerajú aj ľudia z iných krajín. Takže to len na margo tých číseliek. Ďakujem.
Pellegrini, Peter, podpredseda NR SR (2020-04-02):
Pán poslanec Pročko.
Blaha, Ľuboš, podpredseda NR SR (2024-05-03):
Vyhlasujem všeobecnú rozpravu za skončenú. Chce k rozprave zaujať stanovisko navrhovateľka? Nie je tomu tak. Spravodajkyňa? Nie. Prerušujem rokovanie o tomto bode programu. Ďalej nasleduje prvé čítanie o návrhu skupiny poslancov na vydanie zákona, ktorým sa mení zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov a ktorým sa mení zákon č. 595/2003 Z. z. o dani z príjmov v znení neskorších predpisov. Návrh zákona má tlač 252. Návrh na jeho pridelenie na prerokovanie výborom je v rozhodnutí č. 255. Dávam slovo poslancovi Igorovi Matovičovi, aby návrh zákona uviedol, ale nevidím ho tu, ani tu nie je. To znamená, že tento zákon prepadá. Pokračujeme prvým čítaním o návrhu skupiny poslancov... bude navrhovateľom pán Michal Šipoš. Je tu prítomný? Nebude? Takže tiež prepadneme? Dobre. Tak ideme teda k prvému čítaniu o návrhu poslancov Vladimíra Ledeckého, ten je prítomný, Vladimíry Marcinkovej a Mariána Viskupiča na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov. Návrh zákona má parlamentnú... (predsedajúcemu sa vypol mikrofón) technika tak trošku zlyháva, parlamentnú tlač 256, návrh na jeho pridelenie na jeho prerokovanie výborom je v rozhodnutí č. 253. Dávam slovo poslancovi Vladimírovi Ledeckému, aby zákon uviedol. Nech sa páči, pán poslanec. (Rokovanie v prvom čítaní o návrhu poslancov Národnej rady Slovenskej republiky Vladimíra Ledeckého, Vladimíry Marcinkovej a Mariána Viskupiča na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov , tlač 256.)
Smolíková, Eva, poslankyňa NR SR (2018-10-17):
Ďakujem pekne za slovo. Pán poslanec, chcem sa tak isto poďakovať za vaše vystúpenie, pretože môžem s ním naozaj stopercentne aj ja súhlasiť, bolo to naozaj bolo to odborné, bolo to vecné a bolo to veľmi konkrétne. A tak isto ako vy aj ja budem mať do toho druhého čítania nejaké, nejaké podnety pre predkladateľov. Ale skutočne aj ja vítam tento zákon pretože veci, ktoré sa nám dejú v školstve a ktoré si, pán poslanec, označil ako nenormálne, tak to musíme naozaj napraviť. Ale ďakujem pekne.
Sulík, Richard, predseda NR SR (2011-02-08):
Prosím, hlasujte teraz o skrátení lehoty. (Hlasovanie.) Prítomných 149 poslancov, hlasovalo 79 za, 1 proti, 68 sa zdržalo, 1 nehlasoval. Poprosím kolegu Fica, keby mohol telefonovať mimo tejto miestnosti. Ďakujem veľmi pekne.
Ďuriš Nicholsonová, Lucia, podpredsedníčka NR SR (2017-09-05):
Ďakujeme pekne za uvedenie predmetného návrhu zákona. A teraz dávam slovo spravodajcovi, ktorého určil navrhnutý gestorský výbor pre zdravotníctvo, pánovi poslancovi Blanárovi, aby nám predniesol spravodajskú informáciu.
Vaľová, Jana, poslankyňa NR SR (2020-06-04):
Pán Šeliga, vaše vystúpenie prirovnám k jednej takej vete, ktorá platí už dlho, kade vietor, tade plášť. Viete, výdobytkom Nežnej revolúcie, vy ste povedali, že bola verejná voľba. Nie, verejná voľba bola za čias komunistov alebo za čias socializmu a práve Nežná revolúcia a všetci tí, ktorí stáli na piedestále, to kritizovali a vydobyli si to, aby poslanci a všetci mohli slobodne sa rozhodnúť podľa svojho vedomia a svedomia, koho budú voliť. Hovoríte, že verejná..., že tajná voľba sa stala nedôveryhodnou a spochybňovanou v minulosti. Áno, kto ju znedôveryhodnil a spochybnil? No vaši koaliční partneri, neviem, či aj pán Dostál vtedy nebol v Národnej rade. Všetci, čo tu sedia, pán Sulík, fotili si to, nedokázali proste, proste urobili z toho frašku. Neurobili sme to my, urobili ste to vy a obávate sa, že to príde opäť. A ja zase poviem jednu vetu. Vy ste svojim poslancom, vy ste z nich urobili vazalov. Prvýkrát pred chvíľou som prečítala 73 ods. 2 ústavy, kedy poslanec nemá dostávať príkazy a má všetko robiť slobodne, alebo teda, vy ste im dali podpísať koaličnú zmluvu. Ak ju nedodržia, čo, stratia mandát? A teraz druhýkrát ste dali prílepok, že musia všetci voliť verejne, to znamená stádovito. Bude verejné vypočutie, ale ja som zvedavá, ako budú vaši poslanci hlasovať. Možno ako jeden vojak, ako jedno stádo. A nehovorte, že dneska na prokurátora, zase si pozrime právny poriadok § 8 ods. 3, písmeno zákona o prokuratúre dáva možnosť jeho disciplinárnemu stíhaniu Ústavným súdom. A myslím si, že je tu určite, určite je to objektívnejšie, kedy sa posúdi to, čo generálny prokurátor spáchal alebo nespáchal, alebo čo urobil, neurobil, ako keď príde politická mašinéria do Národnej rady a povie, že toto sa nám nezdá, v tom ste mali prokurátor rozhodnúť tak a ste neobjektívny, to, čo vy dávate do zákona, a odvoláte ho.
Laurenčík, Milan, podpredseda NR SR (2021-05-12):
Ja to vydržím, len to musíte prečítať ešte raz.
Paška, Pavol, predseda NR SR (2013-09-05):
Pani poslankyňa Tomanová, faktická poznámka? Končím možnosť, nie? Zapnite, prosím vás, pani poslankyňu Tomanovú. Končím možnosť sa prihlásiť s faktickými poznámkami.
Glváč, Martin, podpredseda NR SR (2017-11-30):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Nie je tomu tak. Končím možnosť prihlásiť sa a tým pádom rozprava je skončená. Navrhovateľka? Asi nie. Pán spravodajca? Nie. Prerušujem rokovanie o tomto bode programu. Nasledujúcim bodom programu je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 311/2001 Z. z. Zákonník práce v znení neskorších predpisov . Návrh zákona je pod tlačou 672 a návrh na jeho pridelenie na prerokovanie výborom je v rozhodnutiach č. 695, 747 a 761. Dávam slovo poslankyni Remišovej, aby za skupinu poslancov návrh zákona uviedla. Nech sa páči, pani poslankyňa.
Baláž, Radovan, poslanec NR SR (2018-06-20):
Nakoľko sme schválili bod č. 14 zo spoločnej správy, o bode č. 15 zo spoločnej správy hlasovať nebudeme. Teraz, pán predsedajúci, dajte, prosím, hlasovať o bodoch č. 11 a 17 zo spoločnej správy s odporúčaním gestorského výboru neschváliť.
P. Hrušovský, podpredseda NR SR: (2002-06-19):
(Hlasovanie.) Prítomných je 123 prítomných, za 115, proti 1, zdržalo sa 6, nehlasoval 1. Konštatujem, že návrh zákona sme schválili. Ďakujem pánovi poslancovi Topolimu a pánovi ministrovi Koncošovi. Teraz poprosím pána poslanca Petráka, ktorý je spoločným spravodajcom určeným gestorským výborom pri prerokúvaní vládneho návrhu zákona o platobnom styku a o zmene a doplnení niektorých zákonov , ktorý prerokúvame ako tlač 1499, aby uvádzal jednotlivé návrhy zákona, ktorý prerokúvame v treťom čítaní. Pán poslanec Petrák.
Žiga, Peter, podpredseda NR SR (2023-12-14):
Na vaše vystúpenie evidujem trinásť... štrnásť faktických poznámok. Ako prvý pán poslanec Dostál.
Karahuta, Jaroslav, poslanec NR SR (2022-12-19):
Ďakujem pekne za slovo, pán predsedajúci. Tú oblasť Litovských Revúc to poznám, sem-tam sa zastavím tam a chcem k tomu iba jedno, po, ochrana životného prostredia, ochrana prírody a kvalita životného prostredia, kvalita prírody je chránená Ústavou Slovenskej republiky. Pokiaľ sú takéto poznatky hej, ja jedno, čo rozprávam stále, je treba podať žalobu, je to porušenie ústavy. To nie je porušenie jednotlivca za nejaký priestupok alebo prečin, je to porušenie Ústavy Slovenskej republiky. Tam sa teba obrátiť na orgány činné v trestnom konaní. A čo sa týka vstupu do domácnosti, my sme dlho to riešili, ako to urobiť. Ja som zásadne proti tomu, aby neoprávnená osoba vstupovala do obydlia. V žiadnom prípade nie, pretože ani policajt nemôže vstúpiť bez rozhodnutia súdu. Na druhej strane v prípade podnetu, že sa nejaký, že ozaj niekto spaľuje niečo, vieme, že sa spaľujú aj pneumatiky a handry a všetko možné, tak a mám z mojich blízkych takéto, takéto príklady, keď nevedeli sa domôcť práva a sused spaľoval doslova smradľavé veci, tak na to na základe podnetu je oprávnený, oprávnený vstúpiť orgán ochrany životného prostredia, to znamená inšpektor, kominár alebo kachliar, ale musí mať na to oprávnenie a musí mať na to preukaz, musí byť z toho urobený záznam. Takže, takže nejak to musíme chrániť. Samozrejme, na vlastný podnet do domácnosti nikto vstúpiť nemôže. U firmy to je niečo iné. Tam sú tie prehliadky a kontroly plánované, tam to je niečo úplne iné a tie pokuty, hovorím, sú do 500 eur pre poľnohospodárov na nehlásenie a domácnosti pokuty momentálne nemajú. Ďakujem.
Bugár, Béla, podpredseda NR SR (2017-10-10):
Pani poslankyňa Zemanová.
Grendel, Gábor, podpredseda NR SR (2022-04-29):
Ako posledný s faktickou poznámkou pán poslanec Maroš Kondrót.
Paška, Pavol, predseda NR SR (2012-06-19):
Ďakujem pekne. Otváram rozpravu. (Hlasy v sále.) Do rozpravy sa hlásia páni poslanci Chren a Sulík? (Odpovede z pléna.) To je procedurálny návrh? (Reakcie poslancov.) Dobre, poprosím, keďže vidím, že nie je záujem o rozpravu, končím možnosť prihlásiť sa do rozpravy ústne. Vyhlasujem rozpravu za skončenú. A teraz vás poprosím, pán poslanec Sulík a pán poslanec Chren, o procedurálne návrhy. Tak najprv pán poslanec Chren a potom pán poslanec Sulík s procedurálnymi návrhmi.
Fecko, Martin, poslanec NR SR (2013-02-06):
Ďakujem pekne, pán predseda, že ste mi dali slovo. Chcel by som pre zápis uviesť, že včera pri mojich pozmeňujúcich návrhoch, jedná sa o hlasovanie 80, 81, 82, 83, 84, 85 a 86, ma vykázalo moje zariadenie, že som nehlasoval. Samozrejme som hlasoval za. Ďakujem.